
	Comisia pentru buget, finanţe şi bănci
	
	Bucureşti,     28.11.2007   

Nr. 22/576


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea Legii nr. 571/2003 privind Codul Fiscal , cu care comisia noastră a fost sesizată în fond cu adresa Biroului Permanent nr. PL.x 680 din 10 octombrie 2007.
	PREŞEDINTE,

Aurel Gubandru

RAPORT

asupra proiectului de Lege pentru modificarea Legii nr. 571/2003 privind Codul Fiscal 
     Cu adresa nr. PL.x 680 din 10 octombrie 2007, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea Legii nr. 571/2003 privind Codul Fiscal. 
La întocmirea raportului s-au avut în vedere avizele Comisiei juridice, de disciplină şi imunităţi, al Comisiei pentru agricultură, silvicultură, industrie alimentară şi servicii specifice şi al  Consiliului Legislativ.

Guvernul nu susţine proiectul de lege.
Prezentul proiect de lege are ca obiect de reglementare modificarea Legii nr.571/2003 privind Codul fiscal, cu modificările şi completările ulterioare, astfel încât să fie exceptată de la plata accizelor producţia de ţuică şi rachiu de fructe destinată consumului propriu în gospodăriile individuale.
De asemenea, se propune abrogarea alin. (4) al art. 234 care reglementa competenţa autorităţii fiscale de a verifica probele de producţie, timpii de fabricaţie şi randamentul pentru fiecare tip de materie primă, apreciindu-se că această sarcină este  imposibil de îndeplinit.  

Proiectul de lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 28 deputaţi, din totalul de 29 membri ai comisiei.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Doică Cătălin, Secretar de Stat în Ministerul Economiei şi Finanţelor.

Raportul comisiei a fost adoptat cu majoritate de voturi. 

Proiectul de lege a fost adoptat de Senat în şedinţa din data de 8 octombrie 2007.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
                In urma dezbaterii proiectului de lege pentru modificarea Legii nr. 571/2003 privind Codul Fiscal  în şedinţa din data de 27 noiembrie 2007, comisia propune Plenului Camerei Deputaţilor respingerea acestuia deoarece prevederile capitolului privind accizele armonizate din Codul fiscal sunt în conformitate cu reglementările din directivele comunitare în domeniu, regimul accizelor fiind obligatoriu în toate statele membre. Potrivit  prevederilor directivelor comunitare producţia de ţuică şi rachiuri de fructe, spre deosebire de producţia de bere şi de vinuri, nu poate fi realizată şi deţinută în afara unui antrepozit fiscal, indiferent de destinaţia lor – pentru consumul propriu sau pentru comercializare.

În cazul României, pentru aceste produse s-a obţinut o derogare de la prevederile obligatorii, în sensul că ţuica şi rachiurile de fructe pot fi realizate în gospodăriile individuale pentru consumul propriu al acestora, însă doar în limita unei cantităţi de 50 de litri cu o concentraţie de 100% alcool pur şi cu o acciză redusă de 50%, maximul de reducere admis de directiva comunitară faţă de cota standard. 

Modificarea regimului accizelor ar impune iniţierea, în prealabil, a unei proceduri la nivelul Comisiei europene pentru redeschiderea Capitolului 10 - Impozitarea   şi renegocierea derogărilor deja acordate.
În Anexă sunt prezentate amendamentele respinse.  
	PREŞEDINTE,

Aurel Gubandru
	SECRETAR,

Radu Cătălin Drăguş










                          Consilier parlamentar









                                     Rosu Gica
                                                                             Anexă

II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1.
	LEGE
pentru modificarea Legii nr.571/2003 privind Codul fiscal
	nemodificat
	
	

	2.
	ARTICOL UNIC.- Legea nr.571/2003 privind Codul fiscal, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare, se modifică după cum urmează:
	nemodificat
	
	

	3.
	1. La articolul 173, alineatul (2) va avea următorul cuprins:

„(2) Producţia de ţuică şi rachiu de fructe destinată consumului propriu în gospodăriile individuale se exceptează de la plata accizelor.”
	nemodificat 
	
	

	4.
	
	1. La art. 173, după alin. (2) se introduc două noi alineate,  alin.(21) şi alin.(22), cu următorul cuprins:
„(21) Micile distilerii vor plăti o acciză de 25% din acciza standard, respectiv 175 euro/hl alcool pur pe an pentru cantitatea de la peste 100 litri la 500 l alcool pur pe an inclusiv şi 50% din acciza standard, respectiv 375 euro/hl alcool pur pe an pentru cantitatea de la 500 l la 1000 l alcool pur pe an.

(22) Producţia de peste 1000 l alcool pur/an se va acciza integral cu 750 euro/hl alcool 100%.”
Autor: Comisia pentru agricultură, silvicultură, industrie alimentară şi servicii specifice
	
	Prevederile capitolului privind accizele armonizate din Codul fiscal sunt în conformitate cu reglementările din directivele comunitare în domeniu, regimul accizelor fiind obligatoriu în toate statele membre. Potrivit  prevederilor directivelor comunitare producţia de ţuică şi rachiuri de fructe, spre deosebire de producţia de bere şi de vinuri, nu poate fi realizată şi deţinută în afara unui antrepozit fiscal, indiferent de destinaţia lor – pentru consumul propriu sau pentru comercializare.

În cazul României, pentru aceste produse s-a obţinut o derogare de la prevederile obligatorii, în sensul că ţuica şi rachiurile de fructe pot fi realizate în gospodăriile individuale pentru consumul propriu al acestora, însă doar în limita unei cantităţi de 50 de litri cu o concentraţie de 100% alcool pur şi cu o acciză redusă de 50%, maximul de reducere admis de directiva comunitară faţă de cota standard. 

Modificarea regimului accizelor ar impune iniţierea, în prealabil, a unei proceduri la nivelul Comisiei europene pentru redeschiderea Capitolului 10 - Impozitarea   şi renegocierea derogărilor deja acordate.


	5.
	2. La articolul 234, alineatul (4) se abrogă.
	nemodificat
	
	


